Íslandsmót eldri kylfinga í pútti verður á föstudaginn Íslandsmót Félags áhugafólks um íþróttir aldraðra ( FÁÍA ) í pútti , 60 ára og eldri , fer fram í Nesi í Reykholtsdal föstudaginn 6. september og hefst kl 13.30 . Til leiks eru skráðar 16 sveitir sem hver um sig er skipuð fjórum . Búist er við þátttöku víðvegar af landinu . Að sögn Flemming Jessen sem sæti á í stjórn FÁÍA og undirbýr mótið , verður keppnin bæði sveita - og síðan einstaklingskeppni í kvenna - og karlaflokki . „ Keppt verður á tveimur níu holu völlum sem Bjarni bóndi Guðráðsson í Nesi hefur komið upp af miklum dugnaði . Nýrri völlurinn var tekinn í notkun þegar Akurnesingar og Borgarbyggð háðu keppni nú í ágústlok , “ segir Flemming .